  Майя Бывальцева «Удмуртиысь гожъясьёслэн быронтэм полксы» акция вотэсэ выжиз. Мылкыд карисьёс Быдӟым Атыкай оже пыриськем удмурт гожъясьёслэсь кылбуръёссэс лыдӟо, видео гожто. Соосты «Инвожо» журналлэн «ВКонтакте» мерлыко вотэсысь  учкыны луэ. Куд-огез егитъёс фронтовикъёслэн кылбуръёссыя крезьгур гожтӥзы ни кырӟанъёссэс камера азьын быдэстӥзы. Ужрадэ Удмуртиысь егитъёс сяна, Москваын, Прагаын, Будапештын, Нюрнбергын улӥсь удмуртъёс пыриськизы ни. Тодэ вайытом, «Удмуртиысь гожъясьёслэн быронтэм полксы» ужрадлы 2016-тӥ арын кутскон сётӥзы. Мылкыд карисьёс гожъясьёслэн туспуктэмъёсынызы Удмуртиысь йӧскалык лыдӟетъюрт дорозь мынылӥзы но отын кылбуръёссэс лыдӟылӥзы. Но туэ пандемия сэрен акциез онлайн амалэн ортчытоно луиз.  Тегъёс: Мерлык Ижкар Удмуртия удмуртъёс гожъясьёс БыдӟымАтыкайож  